Askim Idrettsforening

Askim Idrettsforening (stiftet som Askim Skiklub, 23. januar 1893) er et fleridrettslag som holder til i Askim kommune.

Foreningen er aktiv innen svømming (Askimsvømmerne), ski, orientering, håndball, friidrett, basketball og innebandy. Frem til 1989, da Askim FK ble dannet, var også fotball blant aktivitetene. Askim IF Basketball og Askimsvømmerne er også en del av idrettsforeningen. 

10.–12. august 2007 arrangerte Askim IF NM i friidrett på Askim stadion, med én norsk rekord og 22 banerekorder.

Klubben hadde i 1950 totalt 700 medlemmer.

Askim Basketball fremmer basketsporten blant barn og unge i Askim og omegn. Gruppa ble etablert i 1987 og har vært en aktiv gruppe siden starten. Askim Basketball er underlagt Askim Idrettsforening og er Indre Østfolds eneste basketballgruppe. Askim Basketball har lag i alle klasser fra mini til senior. Herrelaget spiller i 2.divisjon

 Kjente utøvere 
Bjarne Thoresen (1912–1998), friidrettsutøver (kulestøter)
Jappen Eriksen – skihopper

 Eksterne lenker 
 Askim Idrettsforening på idrett.speaker.no
 Askim Idrettsforening  på www.askim.kommune.no
 Askim Idrettsforening – Håndball  på www.askimhandball.no

Kategori:Idrettslag i Indre Østfold
Kategori:Idrettslag etablert i 1893
Kategori:Sport i Norge i 1893
Kategori:Askim